kardosdrur/scandi-wiki huggingface dataset:
Pedro de Valdivia

Pedro Gutiérrez de Valdivia (17. april 1497 - 25. december 1553) var en spansk conquistador og den første kongelige guvernør i Chile.der stod i spidsen for erobringen fra 1540 af Chile, hvor han senere blev guvernør. Han grundlagde flere byer, bl.a. Santiago de Chile (1541), Concepción (1550) og Valdivia (1552), inden han blev dræbt under araukanernes oprør under Lautaros ledelse.

Militæret 
Valdivia var i den spanske hær i Italien og Flandern med udmærkelse, før han blev sendt til Sydamerika i 1534. Under den peruviansk borgerkrig (1538) også kendt som Conquistador borger krig eller borgerkrige mellem erobrere
 i Peru han kæmpede med Francisco Pizarro mod Diego de Almagro . For den chilenske ekspedition overtog Valdivia (1540) en styrke af 150 spaniere (herunder hans elskerinde, Inés Suárez) og nogle indiske allierede Han marcheret tværs af den kystnære ørken i det nordlige Chile, besejret en større mængde indianere i dalen af Mapocho floden og 12 februar 1541, grundlæggelse af Santiago. I 1546 udvidede han den spansk styre, syd for Biobío floden. Efter kampene i Peru i to år, vendte Valdivia tilbage til Chile som guvernør. I 1550 begyndte han at erobre Chile syd for Biobío og grundlagde byen Concepción. I løbet af en kampagne rettet mod de araukansk indianerne, blev Valdivia taget til fange og henrettet af Lautaro, en Mapuche indisk som ledede den indfødte opstand mod de spanske erobrere.

Se også 
 Erobringen af Chile

Kilder 

Opdagelsesrejsende fra Spanien
Perus historie
Shortlandøerne

Shortlandøerne er en gruppe øer, der hører til den vestlige provins i  Salomonøerne, på positionen . De er opkaldt efter John Shortland og ligger i det nordvestlige hjørne af landet nær øen Bougainville I Papua Ny Guinea. Den største ø I øgruppen er Shortland Island. Andre øer er: Ovau Island, Pirumeri Island, Magusaiai Island, Fauro Island, og Ballale Island (som var besat af japanerne under 2. verdenskrig, og hvor man kan se mange forladte fly fra den tid).

Tyskland gjorde krav på øerne indtil  1900.

Kilder 
 Encyclopædia Britannica

Øgrupper i Stillehavet
Salomonøerne
Materialevidenskab

Materialevidenskab eller materialeteknologi er en fællesbetegnelse for forskellige videnskabelige og teknologiske aspekter ved materialers egenskaber og brug. Som begreb omfatter materialevidenskab udforskning, beskrivelse, udvikling, fremstilling og processering/bearbejdning af tekniske materialer og virkestoffer.

Materialevidenskaben er tværfaglig og baserer sig hovedsageligt på fagfeltene kemi, fysik, ingeniørfag (som elektronik og mekanik), mineralogi, krystallografi og petrologi i sin udforskning af forholdet mellem materialers struktur på molekylært og atomart niveau på den ene side, og deres makroskopiske egenskaber på den anden side. Med stigende anvendelse af nanoteknologi indenfor diverse fagområder, er materialevidenskaben blevet et stort satsningsområde for mange universiteter.

Materialerne som bliver omtalt indenfor materialevidenskaben, kan ofte inddeles i fire hovedkategorier: keramikker, polymerer, metaller og halvledere.

Se også 
 Metallurgi
 Materiale
 Kompositmateriale
 Krystallografi

Kilder/referencer

Eksterne henvisninger 
 Hva er materialteknologi.
 Institutt for materialteknologi på NTNU.

 
Byggeteknik
Anvendt og tværfaglig fysik
Materialer
Ingeniørfag
Makroskopisk

Makroskopisk (af græsk μακρο «makro» – stor) betegner i dagligtale længdeskalaer, som er synlige med det blotte øje, dvs. større end 1 mm.

Indenfor fysikken er betydningen mere knyttet til metode end direkte længeskala. Makroskopisk betegner systemer hvor stof kan betragtes som kontinuum, dvs. man kan opdele materien og den vil se ud på samme måde. Dette står i kontrast til mikroskopisk fysik, fx på atomar skala. Klassisk mekanik er makroskopisk, mens kvantemekanik ikke er det. Makroskopisk fysik er i hovedsagen over 1 μm

Se også 
 Længdeskala
 mikroskopisk
 Mesoskopisk

Naturvidenskab
Akinosuke Oka

Akinosuke Oka (岡 明之助, Oka Akinosuke?, 5. juli 1890 – 2. februar 1943) var en oberst i den  kejserlige japanske hær og leder af japanske tropper under det strategisk vigtige felttog på Guadalcanal i  Stillehavskrigen under 2. Verdenskrig. Han blev posthumt forfremmet til generalmajor.

Biografi 
Oka stammede fra Wakayama Prefekturet og tog officerseksamen i den 24. klasse fra det kejserlige japanske krigsakademi. Som løjtnant gjorde han tjeneste i det 7. infanteriregiment og senere i det 77. infanteriregiment. I 1924 fik han specialtræning i pansret krigsførelse men forblev i infanteriet i hele sin karriere. Han blev forfremmet til major i 1930, oberstløjtnant i 1935 og oberst i marts 1939.

I juni 1939 blev Oka kommandant for 4. sektor af 8. grænsepatruljestyrke i Guandong armeen, som bevogtede grænsen mellem Manchukuo og Sovjetunionen. I juni 1940 fik han overdraget kommandoen over det 14. regiment, som deltog i operationer i den Anden kinesisk-japanske krig. Han blev herefter udpeget af general Kiyotake Kawaguchi til den planlagte invasion af Port Moresby på Ny Guinea og overført til den sydvestlige stillehavsfront i 1942. Han gik i land på Guadalcanal sammen med styrker under  oberst Kiyonao Ichiki.

Oka havde kommandoen over en gruppe soldater fra 35. infanteribrigade under et mislykket angreb under Slaget ved Edson's Ridge i september, 1942. Han forsvarede senere med held området ved Matanikau floden i september 1942 under  Kampene ved Matanikau. Under Slaget om Henderson Field anførte han 1.200 tropper fra 124. infanteriregiment over Matanikau-floden og angreb  amerikanske marinestillinger tidligt om morgenen den 6. oktober, men hans angreb blev slået tilbage med svære tab, hvilket bidrog til det samlede japanske nederlag i dette slag.

I Slaget ved Mount Austen, Galloping Horse og Sea Horse i januar 1943 forsøgte Oka og 1. og 3. bataljon af 124. infanteriregiment uden held at forsvare en terrænformation, som blev kaldt Sea Horse imod amerikanske angreb. Efter at have mistet kontrollen over dette og det omkringliggende område undslap Oka og de overlevende blandt hans tropper til de japanske linjer.  Japanske kilder antyder, at han blev dræbt kort tid senere, men andre kilder peger i retning af at han kan være blevet evakueret sammen med resten af de japanske styrker under Operation Ke og overlevede felttoget.

Kilder

Bøger

Eksterne kilder

Noter 

Militærfolk fra Japan
Raket (flertydig)

Ordet raket har flere specialiseringer:
 Raket - er et fartøj, der drives frem ved forbrænding med medbragt iltningsmiddel.
 Raketvåben
 Fyrværkeriraket - benyttes typisk omkring nytår eller ved større festlige lejligheder (fx Tivoli).
Brian Kaus

Brian Normann Kaus (født i København i 1967) er en tidligere dansk professionel fodboldspiller og A-landsholdsspiller.

Brian Kaus både startede og sluttede sin karriere i Brønshøj Boldklub og spillede desuden for klubberne B1903, FC København og Lyngby Boldklub.

For FC København var han med til at vinde Superligaen i sæsonen 1992/93, og for Brønshøj Boldklub indehaver han klubrekorden med 350 kampe (98 mål). Her var han også træner for divisionsholdet i 2004-2005 umiddelbart efter sit karrierestop. 

Brian Kaus fik en A-landskamp, som FC København-spiller, mod USA i 1993.

Referencer

Eksterne henvisninger 
 

Fodboldspillere fra Danmark
Fodboldspillere fra Brønshøj Boldklub
Fodboldlandsholdsspillere fra Danmark
Fodboldspillere fra FC København
Fodboldspillere fra B 1903
Frederik Meidell

Frederik Vilhelm Berg Meidell (født 5. juli 1833 i Helsingør, død 1. februar 1913) var en dansk officer og historisk forfatter. 

Meidell blev 1852 sekondløjtnant, deltog i krigen 1864, men tog allerede året efter sin afsked; 1870—95 var han dog kaptajn i fodfolkets forstærkning. Efter sin afskedigelse virkede han en tid som journalist ved Fædrelandet, kastede sig derefter over krigsvidenskabelige og historiske studier og udgav 1884 Fra Enevældens Dæmring i Danmark, et skrift, der vakte opmærksomhed ved sin livlige stil og sit stærke, men vistnok i det væsentlige berettigede forsvar for rigsmarsken Anders Billes holdning 1644 og 1657. Han overtog derefter udarbejdelsen af Billeættens Historie fra c. 1600 til Nutiden og gav heri, navnlig for 17. århundredes vedkommende, en række livfulde og interessante skildringer af adelens økonomiske tilstand. Foruden en række mindre afhandlinger i forskellige tidsskrifter har han tillige skrevet Fra Brydningstiden (1884), skildringer af livet på Landkadetakademiet i årene 1847—50.

Kilder 

 

Officerer fra Danmark
Militærhistorikere fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Personer fra Helsingør
Aleix Vidal

Aleix Vidal Parreu (født 21. august 1989) er en spansk fodboldspiller, der spiller for FC Barcelona.

Karriere 
Han skrev den 7. juni 2015 under på en femårig kontrakt med FC Barcelona.

Referencer

Eksterne henvisninger 

Fodboldspillere fra Spanien
Fodboldspillere fra Gimnàstic de Tarragona
Fodboldspillere fra UD Almería
Fodboldspillere fra Sevilla FC
Fodboldspillere fra FC Barcelona
Cumulus castellanus

Cumulus castellanus (fra latin castellanus; slot) er en type cumulussky, der er karakteristisk, fordi det viser flere 'tårne' rejse sig fra dens top, hvilket indikerer voldsom lodret luftbevægelse. Cumulus castellanus-skyer er forbundet med dannelsen af tårnhøje cumulus-skyer, og tilsvarende kan de være en indikator for byger og tordenvejr. Den Meteorologiske Verdensorganisation og American Meteorological Society anerkender ikke cumulus castellanus som en særskilt art, men klassificerer i stedet alle tårnhøje cumulus skyer som Cumulus Congestus.

 

Kumulus
Robert Hall

Robert K. Hall var en officer i nationalgarden i North Dakota. Han ledede tropper under det strategisk vigtige slag om Guadalcanal og bidrog væsentligt til den amerikanske sejr i Slaget om Henderson Field.

Før 2. Verdenskrig 
I 1930'erne, som kaptajn i nationalgarden, var han kendt for sin seriøse holdning til træning. "Hall's erfaringer i 1. verdenskrig gjorde indtryk på folkene, og det samme gjorde hans seriøse adfærd og fåmælte natur."

Guadalcanal 
Som oberstløjtnant havde han kommandoen over 3. bataljon af 164. infanteri i Slaget om Henderson Field under Slaget om Guadalcanal. Hans regiment, som var en del af hærens Americal Division, var netop ankommet til Guadalcanal som en akut forstærkning og blev den første amerikanske hærenhed, som kom i kamp under 2. Verdenskrig. I mørke og regn og i kamp om natten den 24. oktober besluttede han og oberstløjtnant Chesty Puller, som havde kommandoen over 1. bataljon af 7. marineregiment, at placere Hall's mænd blandt de undertallige marinesoldater frem for at tage deres egen del af den 2,3 km lange front.

Erindring
Kommandofællesskabet mellem Hall og Puller og deres sammenlagte bataljon studeres stadig på militære skoler. Efter slaget blev 164. infanteriregiment uformelt kaldt "The 164th Marines", og soldaterne i det blev budt velkommen på Marinekorpsets veteranstævner i mange år.

Kilder
 The Story of the U.S. Marine Corps, J. Robert Moskin, Paddington Press, 1979
 The Battle for Guadalcanal, Samuel B. Griffith II, Lippincott, 1963
 Marines in World War II Commemorative Series, First Offensive, The Marine Campaign for Guadalcanal, Henry L. Shaw, Jr., via Google
 Citizens as Soldiers: A History of the North Dakota National Guard, Jerry Cooper with Glenn Smith, via Google
 They Were Ready: The 164th Infantry in the Pacific War, 1942–1945,  Terry L. Shoptaugh, 164th Infantry Association, 2010.

Officerer fra USA
Amerikanere i 2. verdenskrig
Bell P-39 Airacobra

Bell P-39 Airacobra var en amerikansk jagerbomber, som fløj første gang den 25. november 1939 og blev spået en lysende fremtid, især takket være dens 37 mm kanon. Bell begyndte at levere P-39 til det amerikanske flyvevåben (US Air Force) i begyndelsen af 1941.

Under luftkrigen over Stillehavet blev P-39's mangler imidlertid hurtigt tydelige. Dens motor var ikke udrustet med kompressor hvilket betød, at motoreffekten blev forringet i højder over 3.600 m, og flyet blev herefter udelukkende anvendt som støtte for styrker på jorden. Allerede i 1944 blev flyet trukket ud af aktiv tjeneste i det amerikanske flyvevåben.

Mange af flyene kom til Sovjetunionen som led i Lend-Lease. I alt blev der sendt ca. 5.000 P-39'er til Sovjetunionen, som hovedsagelig brugte dem som støtte for landstyrkerne.

Under 3.600 m havde P-39 bedre flyegenskaber end de tyske flytyper Bf 109 og Fw 190. Den havde især meget bedre svingradius. Af Sovjetunionens højest rangere flyveesser fløj over halvdelen P-39 Airacobra.

P-39 Airacobra, Bell
P-39 Airacobra, Bell
Fly fra 2. verdenskrig
Militærfly fra USA
1-motors propelfly
Castlefest

Castlefest er en hollandsk musikfestival med middelalder/fantasy-tema, der har eksisteret siden 2005. Den afholdes den første weekend i august i slotparken ved Keukenhof i Lisse. Festival foregår over tre dage fra fredag til søndag. Siden 2011 har der været åbningskoncert torsdag aften.

Den første gang festivalen blev afholdt deltog 3.500 personer, og i 2007 var dette tal vokset til 16.000. I 2011 besøgte mere end 24.000 musikfestivalen. I august 2015 satte Castlefest rekord med 35.000 gæster.

De optrædende er forskellige bands med middelalder og folkemusik. Blandt de optrædende kan nævnes det hollandske band Omnia, det tyske band Faun, den danske gruppe Trolska Polska, britiske The Dolmen og norske Wardruna.

Castlefest er baseret på den keltiske fest Lughnasadh. Lørdag aften er der Pagan Night (Hedensk Nat), hvor der bliver afbrændt en wickerman på et bål.

Se også 
 Elf Fantasy Fair
 Liste over middelaldermarkeder
 Middelaldermarked
 Tewkesbury Medieval Festival

References

Eksterne henvisninger 

   
 Castlefest 2011 på Fok!nieuws 

Musikfestivaler i Nederlandene
Etableret i 2005
Middelalderen i populærkultur
Andrew Robinson (skuespiller)

Andrew Jordt "Andy" Robinson (født den 14. februar 1942) er en amerikansk skuespiller og direktør for Master of Fine Arts, et skuespiller træningsforløb ved University of Southern California.

Robinson startede som karakterskuespiller på teateret, men har fortrinsvis arbejdet i biroller på Tv og i low-budget film. Han er bedst kendt i rollerne som seriemorderen Scorpio i krimien Dirty Harry (1971), Larry Cotton i gyserfilmen Hellraiser (1987) og som Elim Garak i science fiction Tv-serien Star Trek: Deep Space Nine (1993–1999). Med sin hustru Irene har han en datter Rachel Robinson, som også medvirker i Deep Space Nine.

Robinson var i 1993 medvirkende til grundlæggelsen af The Matrix Theatre Company i Los Angeles, Californien.

Filmografi

Film

Television

Referencer

Litteratur 
 Lou Anders. . Star Trek Monthly. January 2000. Retrieved February 8, 2006.
 J. Neil Schulman. Profile in Silver. Commentary on the episode of The Twilight Zone. Retrieved February 8, 2006.
 "Wrestling Scorpio: An Interview With Andrew Robinson". Psychotronic Video. 1996.

Eksterne henvisninger 
 Andrew J. Robinson, USC faculty page
 

Skuespillere fra USA
Lucretias Voldførelse (digt)

Lucretias Voldførelse (originaltitel The Rape of Lucrece) er et episk digt af William Shakespeare fra 1594, der genfortæller legenden om Lucretia. Shakespeare havde i dedikationen til et tidligere digt, Venus og Adonis (1593), lovet sin mæcen jarlen af Southampton, at han ville skrive et "alvorligere digt". Derfor har Lucretias Voldførelse en seriøsere tone.

Historisk baggrund 
Lucretias voldførelse findes både i Ovids Fasti og Livius' version af Roms historie. I 509 f.Kr. voldtog kong Tarquin af Roms søn, Sextus Tarquinius, Lucretia, som var gift med Collatinus, en af kongens trofaste mænd. Lucretia begik selvmord, og hendes lig blev vist frem på Roms Forum af kongens nevø. Det indledte oprør imod Tarquinerne anført af Lucius Junius Brutus. Det førte til, at kongefamilien blev forvist, og den romerske republik blev stiftet.

William Shakespeare
Digte
Empire (magasin)

Empire er et britisk filmmagasin, der bliver udgivet på månedlig basis af Bauer Consumer Media i den Hamburgbaserede Bauer Media Group. Fra første nummer i juli 1989 blev magasinet redigeret af Barry McIlheney og udgivet af Emap. Bauer købte Emap Consumer Media i begyndelsen af 2008. Det er det bedst sælgende filmmagsin i Storbritannien, og det bliver også udgivet i USA, Australien, Tyrkiet, Rusland Italien og Portugal. Empire arrangerer den årlige Empire Awards der blev sponsoreret af Sony Ericsson, og fra 2009 af Jameson. Priserne bliver givet på baggrund af læsernes stemmer.

Mesterværker 
En regelmæssig tilbagevendende ting i bladet, siden nummer 167, er de såkaldte mesterværker, hvor en film udvalgt af Empire får en tosiders artikel i Re.View-sektionen. Valget af film er tilfældig, og følger ikke et specifikt mønster. Der er kun ganske få udgaver, siden nummer 167, der ikke indeholder et mesterværk – 169, 179, 196, 197, 198 og 246. I nummer 240 har lederen af bladet, Frank Darabont, udvalgt 223 mesterværker, men den bruger ikke magasinet Mæsterværks-nummerering.

Mesterværksfilmene indtil videre har været:

Referencer

Eksterne henvisninger 
 Empireonline.com  - officiel hjemmeside

Tidsskrifter fra Storbritannien
Etableret i 1989
Tidsskrifter om film
Columbus (virksomhed)

Columbus (tidligere Columbus IT) er en dansk it-virksomhed, grundlagt i 1989 af Michael Gaardboe.

Virksomheden sælger softwareløsninger og ledsagende konsulentydelser til fødevare- og detailhandelssektoren, samt produktionsvirksomheder.

I 2010 købte Ib Kunøe grundlæggerens sidste 14 procent af aktierne i virksomheden, og Kunøes ejerandel kom op på 44%. I 2014 havde Kunøe aktiemajoriteten i Columbus.

I 2022 solgte Columbus sin russiske forretningsenhed, som result af Ruslands invasion af Ukraine. Enheden stod for 68 mio. af koncernens omsætning.

Referencer

Eksterne henvisninger 
 Columbus' officielle hjemmeside 

Softwarevirksomheder fra USA
Etableret i 1989
Virksomheder i Ballerup
Firewatch

Firewatch er et first person adventure computerspil udviklet af Campo Santo og udgivet af Panic til Linux, Microsoft Windows, OS X og PlayStation 4. Firewatch følger historien om en frivillig brandvagt.

Handling 

Firewatch finder sted i Wyoming i 1989. Spilleren påtager sig rollen som Henry (stemme af Rich Sommer), en brandvagt der er har sit eget vagttårn i Shoshone National Forest. Gennem udforskning af det omkringliggende område, får Henry fingerpeg om mystiske hændelser i nærheden, der er relateret til efterfølgende hærværk af hans tårn. Henrys eneste form for kommunikation er en walkie-talkie som forbinder ham til hans vejleder, Delilah (stemme af Cissy Jones). Spilleren kan via en række dialogbokse interagere med hende, eller bare helt undlade at reagere. Spillerens valg vil påvirke tonen i hans forhold til Delilah.

Udvikling 
Firewatch er det første videospil fra Campo Santo, et selskab fra San Francisco grundlagt af Jake Rodkin og Sean Vanaman (der var de kreative førere af Telltale Games og The Walking Dead), Nels Anderson (den ledende designer af Mark of the Ninja) og Olly Moss (en kunstner). Chris Remo har komponeret musikken.
Firewatch kører på Unity spilmotor.

References

Eksterne henvisninger 
 
 Officielle hjemmeside  
 Campo Santo website 

Adventurespil
Computerspil fra 2016
Mac OS X-spil
PlayStation 4-spil
Linux-spil
Windows-spil
Bombyx polygoni

Bombyx polygoni er en sommerfugleart som blev beskrevet af Marie Jules César Savigny i 1816.
 
Bombyx polygoni indgår i slægten Bombyx og familien silkesommerfugle. Ingen underarter kendes i Catalogue of Life.

Kilder 

Møl
Georg Moller

Georg Moller (født 21. januar 1784 i Diepholz, død 13. marts 1852 i Darmstadt) var en tysk arkitekt.

De fleste af Mollers udførte arbejder findes i Darmstadt. I teatret i Mainz udformede han først den i 19. århundrede yndede type for teaterbygninger, idet han lod bygningens ydre runde sig efter tilskuerpladsens form. I øvrigt tilhørte han den romantiske retning og udarbejdede en række værker om middelalderlige tyske kirker; allerede 1818 publicerede han en af ham genfundet middelalderlig tegning til Kölnerdomen.

Kilder 

 

Arkitekter fra Tyskland
Faglitterære forfattere fra Tyskland
Tyskere i 1700-tallet
Tyskere i 1800-tallet
Personer fra Niedersachsen
Johann Moller

Johann Moller (Johannes Mollerus, født 27. februar 1661 i Flensborg, død 20. oktober 1725 sammesteds) var en dansk litteraturhistoriker.

Allerede medens Moller besøgte sin fødebys lærde skole, viste han en udpræget interesse for at indsamle bibliografiske og personalhistoriske oplysninger. Efter at være dimitteret studerede Moller nogle år ved universiteterne i Kiel og Leipzig; 1681 kom han til Hamborg, hvor ham — ligesom 3 år senere, da han rejste til København — med største iver drev på sine litterærhistoriske studier, efter at han ved familien Moths indflydelse havde skaffet sig adgang til flere private bogsamlinger. Ærgerrig var Moller ikke; når han i nogenlunde ro kunne dyrke sin passion, forlangte han ikke mere af livet. I 1685 tog han mod en beskeden plads som femte-hører ved latinskolen i Flensborg, og her avancerede han regelmæssig op ad embedsstigen, indtil han 1701 blev skolens rektor, i hvilken stilling han forblev til sin død. Han røgtede skolen godt og pligtopfyldende og skaffede den et bibliotek.

I 1687 havde Moller i et lille skrift (Prodromus Cimbriæ litteratæ) nedlagt en studie til sit hovedværk, og efter at han i mange år ved utrættelig flid og indsamlen havde forberedt sig til dette, nåede han inden sin død at få "Cimbria litterata" færdig, dette for enhver forsker af ældre nordisk litteraturhistorie uvurderlige værk. "Cimbria litterata" er et forfatterleksikon (og en bogfortegnelse) over alle de Moller bekendte skribenter, der har virket i landet mellem Kongeåen og Elben (Ribe og Kolding medregnede mod nord, Hamborg og Lübeck mod syd). Det ligger således i sagens natur, at det er af særlig betydning for studiet af sønderjyske og nordtyske litterære forhold. Først adskillige år efter forfatterens død lykkedes det at få det anselige værk, der omfatter 3 foliobind, udgivet ved geheimeråd J.L. Holsteins mellemkomst. I 1745 forelå det færdigt, forsynet med en fortale af Hans Gram.

Kilder 

 

Litteraturhistorikere fra Danmark
Skolefolk fra Danmark
Faglitterære forfattere fra Danmark
Danskere i 1600-tallet
Danskere i 1700-tallet
Personer fra Flensborg
Frederik Julius Meier

Frederik Julius Meier (født 5. februar 1835 i København, død 6. november 1898 på Frederiksberg) var en dansk kunsthistoriker. 

Som søn af en militær blev han 1848 landkadet, men forlod hurtigt militæretaten og ernærede sig derefter ved undervisning samtidigt med at forberede sig til skolelærereksamen, som han bestod 1856 ved Ranum Seminarium. Efter at være ansat som lærer og inspektør ved Aalborg Borgerskole blev han student 1861 og var siden i en årrække lærer ved Københavns Kommuneskoler. Han tog imidlertid magisterkonferens i historie 1872 og erhvervede 1877 den filosofiske doktorgrad ved sit skrift om Johannes Wiedewelt. Senere udgav han de for sin tid fortjenstfulde, nu forældede bøger om Fredensborg (1880), Marmorkirken (1883) og Frederiksberg Slot (1896), i hvilket sidste han kun nåede at udgive slottets ældre historie, idet døden afbrød hans arbejde. Han har desuden i forskellige tidsskrifter meddelt mange værdifulde historiske, kulturhistoriske og kunstindustrielle afhandlinger. Fra hans hyppige og lange rejser i udlandet har han givet livfulde og interessante skildringer i Nationaltidende.

Kilder 

  

Kunsthistorikere fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Personer fra København
Pandaloidea

Pandaloidea er en overfamilie i underordenen ægte rejer, den består af familien Pandalidae (omkring 200 arter) og familien Thalassocarididae (fire arter).
Underfamilier:
Pandalidae Haworth, 1825
Thalassocarididae Bate, 1888

Referencer 

Ægte rejer